Rikunarita-ORG/Wikinium huggingface dataset:
# Австралазија

Австралазија
Региони во Океанија.
**Австралазија** е регион во Океанија кој се состои од Австралија, Нов Зеланд, островот Нова Гвинеја и соседните острови во Тихиот Океан. Поимот го смислил фрацускиот писател Шарл де Бросе во неговото дело „Историја на пловидбите кон австралската земја“ (фр. *Histoire des navigations aux terres australes*, 1756). Тој го извел зборот од латинскиот збор за „јужно од Азија“ и ја различил областа од Полинезија (источно) и југоисточниот Тихи Океан („Магеланика“). Регионот е посебен и од Микронезија (на североисток).

## Човечка географија

Геополитички земено, Австралазија понекогаш се користи како колективен збор за Австралија и Нов Зеланд, не мајќи друг збор кој се однесува токму на тие две земји. Понекогаш поимот го опфаќа и островот Нова Гвинеја (вклучувајќи ја и Папуа Нова Гвинеја и индонезискиот дел од островот). Постојат многу организации со име кое започнува со „(Кралско) австралазиско здружение“ кои се ограничени само на Австралија и Нов Зеланд.

Австралазиското олимписко знаме
Во минатото зборот „Австралазија“ се користел како име на здружените спортски екипи од Австралија и Нов Зеланд. Такви примери наоѓаме во тенисот помеѓу 1905 и 1915, кога Нов Зеланд и Австралија ги здружиле нивните најдобри играчи за да се натпреваруваат во меѓународниот турнир на Дејвис купот (кого го освоиле во 1907, 1908, 1909, 1911 и 1914), и олимписките игри во 1908 и 1912 година.

## Еколошка географија

Од еколошка перспектива, Австралазиската екозона е посебен региоб со заедничка еволутивна историја и огромен број на ендемски растителни и животниски видови. Во овој контекст Австралазија е ограничена на Австралија, Нов Зеланд и соседните острови, вклучувајќи ги индонезиските острови источно од Ломбок и Сулавеси. Биолошката поделбена линија на овој екосистем од оној на Азија се нарекува Волесова Линија – Борнео и Бали се наоѓаат на западната, азиска страна. Нов Зеланд сочинува сосем посебна еколошка зона, бидејќи бил изолиран од остатокот од светот (заклучно со другите австралазиски земји), уште подолго време.

## Поврзано

* Океанија
* Австралија

## Наводи

* Richards, Kel (2006). „Australasia“. *Wordwatch*. ABC News Radio. Посетено на 2006-09-30.
* Австралазија Енциклопедија Британика, XI издание (англиски)

## Надворешни врски

* Податотеки поврзани со Австралазија на Ризницата
# Пукачка игра од прво лице

Екранска снимка од *Doom*, една од првите игри од жанрот; прикажан е типичниот поглед на пукачките игри од прво лице.
**Пукачка игра од прво лице** (англиски: *First-person shooter (FPS)*), **пукач од прво лице** или **шутер од прво лице** — жанр на видеоигри во кој играчот користи ладно или огнено оружје за битки со разни непријатели, а сето тоа се гледа низ очите на управуваниот лик (оттаму прво лице). Општо земено, пукачките игри од прво лице имаат заеднички одлики со другите пукачки игри, кои, пак, спаѓаат во поопштиот жанр на акциони игри.

Од почетоците на овој жанр до денес, 3Д и псевдо-3Д графичките елементи драстично се подобрувале, барајќи сè подобар и подобар графички хардвер.

Групното играње (мултиплеер) е еден од најважните режими на игра за овој жанр.

## Поврзано

* Погон за пукачки игри од прво лице
* Пукачка игра од трето лице
# Повеќеиграчка игра

**Повеќеиграчка игра, групна игра** или **мултиплеер игра** (англиски: *multiplayer video game*) — видеоигра што може да се игра од повеќе од еден играч во исто време. За разлика од повеќето други игри, видеоигрите често се едноиграчки и го ставаат играчот против програмирани предизвици или противници со вештачка интелигенција, што може да биде нефлексибилно, недоволно предизвикувачки или неинтересно.

Повеќеиграчките игри им дозволуваат на играчите да уживаат односи со други личности, во вид на здружена игра, натпревар или борба, и им дава еден вид на општествена активност што речиси секогаш недостасува во самостојните игри. Играчите можат да се натпреваруваат еден против друг, да работат здружено за заедничка цел и слично. Меѓу попознатите типови на групна игра се детмеч и екипен детмеч, ММОРПГ, фати го знамето, здружен и сл.
# Steam (софтвер)

Steam| Програмери | Valve Corporation |
| Првично издание | Windows: 12 септември 2003 (2003-09-12) Mac OS X: 12 мај 2010 (2010-05-12) Linux: 14 февруари 2013 (2013-02-14) Mobile: 26 јануари 2012 (2012-01-26) |
| Развојна состојба | Активен |
| Прог. јазик | C++ Objective-C (iOS) |
| Подлога | **Десктоп Клиенти:** Microsoft Windows OS X Linux **Лимитирани Клиенти:** PlayStation 3 iOS Android **Steam Машински Клиент:** SteamOS |
| Јазици | 25 languages |
| Вид | Content delivery Digital rights management Social networking |
| Лиценца | Steam Subscriber Agreement (Proprietary software) |
| Мреж. место | store.steampowered.com |

**Steam** (се чита: *Стим)* — интернет-заснована дигитална распределба, мултиплеер и социјално-вмрежана платформа развиена од страна на Valeve Corporation. Steam овозможува на корисникот инсталација и автоматско ажурирање на игри на повеќе компјутери и комуникациона заедница како листа од пријатели групи, облак зачувување и in-game “глас” и чат разговори. Софтверот обезбедува слободно користење на апликациониот програmски интерфејс (API) наречен Steamworks, кој програмерите можат да интегрираат број на функции во Steam,вклучувајќи вмрежување и matchmaking,микро-трансакции итн.

Иако првично Steam е развиен за користење на Microsoft Windows, може да се користи и на верзиите на OS X и Linux, како и со ограничена функција на верзијата за PlayStation 3 конзолата која исто така е развиена. Постоии и апликација за iOS и Android, но само за разговор и купување на Steam.

Почнувајќи од јануари 2014 година,со вкупно 3000 игри кој се достапни преку Steam има 75 милиони активни корисници.

## Наводи

## Надворешни врски

* Матична страница
* Steamworks — Steamworks information
* The Steam Community — web access to Steam's social network
* Valve Developer Community/Steam — Steam category on the official VDC wiki